વૈષ્ણવ સંપ્રદાયના મત અનુસાર આ દિવસે ભગવાન શ્રી કૃષ્ણએ નરકાસુરનો વધ કર્યો તેથી આ દિવસ નરકચતુર્દશી તરીકે અને શક્તિ સંપ્રદાયમાં કાલી માતાની ઉપાસના અનુષ્ઠાન કરવાનું હોવાથી કાલી ચતુદર્શી કહેવાય છે. યમપાશના બંધનમાંથી મુક્ત થવા આંગણામાં તેલ દીપ પ્રગટાવી યમપૂજા થાય છે. આ દિવસે આંખમાં મેશ આંજવાનો પણ મહિમા છે. એથી જ કહેવાય છે કે 'કાળીચૌદશના આંજ્યા, કદી ન જાય ગાજ્યાં...' અઘોરી પંથના પ્રેતાત્માઓના સ્વામી શિવ છે તેથી આ દિવસે શિવ માહાત્મ્ય પણ ઘણું છે.